CELEX: 62012CN0513
Language: sl
Date: 2012-11-13 00:00:00
Title: Zadeva C-513/12: Predlog za sprejetje predhodne odločbe, ki ga je vložilo Verwaltungsgericht Berlin (Nemčija) 13. novembra 2012 – Aslihan Nazli Ayalti proti Zvezni republiki Nemčiji

2.3.2013   
            
            
               SL
            
            
               Uradni list Evropske unije
            
            
               C 63/6
            
         Predlog za sprejetje predhodne odločbe, ki ga je vložilo Verwaltungsgericht Berlin (Nemčija) 13. novembra 2012 – Aslihan Nazli Ayalti proti Zvezni republiki Nemčiji
   (Zadeva C-513/12)
   2013/C 63/10
   Jezik postopka: nemščina
   
      Predložitveno sodišče
   
   Verwaltungsgericht Berlin
   
      Stranki v postopku v glavni stvari
   
   
      Tožeča stranka: Aslihan Nazli Ayalti
   
      Tožena stranka: Zvezna republika Nemčija
   
      Vprašanji za predhodno odločanje
   
   
               1.
            
            
               Ali člen 41(1) Dodatnega protokola k Sporazumu z dne 2. septembra 1963 o pridružitvi med Evropsko gospodarsko skupnostjo in Turčijo za prehodno obdobje pridružitve z dne 23. novembra 1970 (DP) in/ali člen 13 Sklepa Pridružitvenega sveta EGS/Turčija št. 1/80 z dne 19. septembra 1980 (SPS 1/80) nasprotujeta določbi nacionalnega prava, ki je bila uvedena prvič po začetku veljavnosti zgoraj navedenih določb in v skladu s katero je prvi vstop družinskega člana turškega državljana, ki uživa pravni položaj v skladu s členom 6 SPS 1/80, odvisen od tega, da družinski član pred vstopom dokaže, da se lahko preprosto sporazumeva v nemščini?
            
         
               2.
            
            
               Če je odgovor na prvo vprašanje nikalen, ali člen 7(2), prvi pododstavek, Direktive Sveta 2003/86/ES z dne 22. septembra 2003 o pravici do združitve družine (1) (UL, posebna izdaja v slovenščini, poglavje 19, zvezek 6, str. 224) nasprotuje določbi nacionalnega prava, opisani v prvem vprašanju?
            
         
      (1)  UL L 251, str. 12.